בחלק נכבד מהגופנים של "אות.חיים" המעצבים השקיעו והכניסו לגופן גם קישוטים, שילובי אותיות וציורים מיוחדים שנמצאו בכתב ידם של המונצחים. היות שכל מעצב יצר את האפשרויות השונות באופן עצמאי, אין דרך אחת השווה בכל הגופנים כדי "להפעיל" את התווים המיוחדים, לכן הדרך הקלה והנוחה ביותר למצוא אותם היא בפיצ'ר מיוחד שיש לנו בדף הגופן באתר, שבלחיצה על הגליף מתוך מפת התווים בדף הוא מועתק וניתן להדביקו במסמך שלכם.שימו לב: ניתן להשתמש בפיצ'ר רק לאחר שהתקנתם את הגופן והוא כבר פעיל אצלכם.פיתוח ותכנות הפיצ'ר באדיבות מעצב הגופנים אלרון – הפונטון, ותודתנו נתונה לו על כך.בנוסף, ניתן למצוא את רוב התווים הללו גם בלא תלות באתר, לפי חלוקה זו:ציורים ותווים מיוחדים: הן בתוכנות אופיס (כמו וורד ופאואר פוינט) והן בתוכנות אדובי, ישנה חלונית המיועדת לסימנים – גליפים, ודרכה ניתן לראות ולהוסיף למסמך כל אחד מהתווים המיוחדים.שילובי אותיות – ליגטורות: בחלק מהגופנים, כבר ברגע ההקלדה יתעדכנו האותיות החלופיות בהתאם לתצוגה הטובה במסמך (בתוכנות אדובי למשל, צריך קודם להגדיר אפשרות של ליגטורות כדי שזה יפעל אוטומטית).ניתן להעזר במדריך זה.